CELEX: 32017R1917
Language: hu
Date: 2017-10-19 00:00:00
Title: A Bizottság (EU) 2017/1917 végrehajtási rendelete (2017. október 19.) a cukorágazatra vonatkozóan a 891/2009/EK rendelettel megnyitott vámkontingensek keretében 2017. október 9-ig benyújtott behozataliengedély-kérelmek tárgyát képező mennyiségekre alkalmazandó elosztási együttható rögzítéséről és az ilyen engedélyek iránti kérelmek benyújtásának felfüggesztéséről

20.10.2017   
            
            
               HU
            
            
               Az Európai Unió Hivatalos Lapja
            
            
               L 271/27
            
         A BIZOTTSÁG (EU) 2017/1917 VÉGREHAJTÁSI RENDELETE
   (2017. október 19.)
   a cukorágazatra vonatkozóan a 891/2009/EK rendelettel megnyitott vámkontingensek keretében 2017. október 9-ig benyújtott behozataliengedély-kérelmek tárgyát képező mennyiségekre alkalmazandó elosztási együttható rögzítéséről és az ilyen engedélyek iránti kérelmek benyújtásának felfüggesztéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 188. cikke (1) és (3) bekezdésére,
   mivel:
   
               (1)
            
            
               A 891/2009/EK bizottsági rendelet (2) a cukorágazati termékek behozatalát illetően éves vámkontingenseket nyitott meg.
            
         
               (2)
            
            
               A 09.4321 rendelésszámú vámkontingens keretében a 2017. október 1-jétőloktóber 31-ig terjedő alidőszakra vonatkozóan 2017. október 9. 13.00 óráig benyújtott behozataliengedély-kérelmek a rendelkezésre állónál nagyobb mennyiségre vonatkoznak. Ezért helyénvaló az igényelt mennyiségekre alkalmazandó, az 1301/2006/EK bizottsági rendelet (3) 7. cikke (2) bekezdésének megfelelően kiszámított elosztási együttható rögzítésével meghatározni, hogy a behozatali engedélyek milyen mennyiségekre bocsáthatók ki. A szóban forgó rendelésszámra vonatkozó új kérelmek benyújtását a vámkontingens-időszak végéig fel kell függeszteni.
            
         
               (3)
            
            
               Az intézkedés hatékonyságának biztosítása érdekében indokolt előírni, hogy e rendelet az Európai Unió Hivatalos Lapjában való kihirdetésének napján lépjen hatályba,
            
         ELFOGADTA EZT A RENDELETET:
   1. cikk
   (1)   A 891/2009/EK rendelet alapján 2017. október 9. 13.00 óráig benyújtott behozataliengedély-kérelmekben szereplő mennyiségekre az e rendelet mellékletében megállapított elosztási együtthatót kell alkalmazni.
   (2)   A mellékletben szereplő rendelésszámra vonatkozó új behozataliengedély-kérelmek benyújtása a 2017/2018 vámkontingens-időszak végéig felfüggesztésre kerül.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. október 19-én.
      
         
            a Bizottság részéről,
         
         
            az elnök nevében,
         
         Jerzy PLEWA
         
            főigazgató
         
         
            Mezőgazdasági és Vidékfejlesztési Főigazgatóság
         
      
   
   
      (1)  HL L 347., 2013.12.20., 671. o.
   
   
      (2)  A Bizottság 891/2009/EK rendelete (2009. szeptember 25.) a cukorágazatra vonatkozó egyes közösségi vámkontingensek megnyitásáról és kezeléséről (HL L 254., 2009.9.26., 82. o.).
   
      (3)  A Bizottság 1301/2006/EK rendelete (2006. augusztus 31.) az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról (HL L 238., 2006.9.1., 13. o.).
   
      MELLÉKLET
      
                  „CXL engedményes cukor”
                  2017/2018 vámkontingens-időszak
                  2017. október 9. 13.00 óráig benyújtott kérelmek
               
            
                  Rendelésszám
               
               
                  Ország
               
               
                  Odaítélési együttható (%)
               
               
                  Új kérelmek
               
            
                  09.4317
               
               
                  Ausztrália
               
               
                  —
               
               
                   
               
            
                  09.4318
               
               
                  Brazília
               
               
                  —
               
               
                   
               
            
                  09.4319
               
               
                  Kuba
               
               
                  —
               
               
                   
               
            
                  09.4320
               
               
                  Bármely harmadik ország
               
               
                  —
               
               
                   
               
            
                  09.4321
               
               
                  India
               
               
                  2,631578
               
               
                  Felfüggesztve
               
            
                  09.4329
               
               
                  Brazília
               
               
                  —
               
               
                   
               
            
                  09.4330
               
               
                  Brazília
               
               
                  2022/2023-ban és 2023/2024-ben áll rendelkezésre
               
            
         
      
                  „Balkáni cukor”
                  2017/2018 vámkontingens-időszak
                  2017. október 9. 13.00 óráig benyújtott kérelmek
               
            
                  Rendelésszám
               
               
                  Ország
               
               
                  Odaítélési együttható (%)
               
               
                  Új kérelmek
               
            
                  09.4324
               
               
                  Albánia
               
               
                  —
               
               
                   
               
            
                  09.4325
               
               
                  Bosznia-Hercegovina
               
               
                  —
               
               
                   
               
            
                  09.4326
               
               
                  Szerbia
               
               
                  —
               
               
                   
               
            
                  09.4327
               
               
                  Macedónia Volt Jugoszláv Köztársaság
               
               
                  —